Kór Flensborgarskólans á sér langa og farsæla sögu , lengst af eða í rúm 26 ár undir stjórn Hrafnhildar Blomsterberg . Mikill fjöldi hafnfirskra ungmenna hefur tekið þátt í söngstarfi Kórs Flensborgarskólans í gegnum árin og hefur það orðið mörgum hvatning til áframhaldandi tónlistarnáms og iðkunar . Alla tíð hefur verið lögð áhersla á að kynna fyrir kórfélögum fjölbreytta og vandaða tónlist frá ólíkum tímabilum , jafnt erlenda sem innlenda og má þess geta að fjölmörg íslensk tónskáld hafa samið verk sérstaklega fyrir kórinn . Meðal þeirra landa sem kórinn hefur ferðast til eru Eistland , Spánn , Portúgal , Ítalía , Sviss , Kanada , Þýskaland og Austurríki . Þar ber hæst sigur í flokki þjóðlagatónlistar í kórakeppni á Spáni árið 2002 .